වෙළෙඳ සේවා ක්‍රිකට් තරගමාලාව පැවැත්වෙමින් තිබෙන අතරම අන්තර් සමාජ එක් දින තරගමාලාව ආරම්භ වීමේ හේතුවෙන් වෙළෙඳ සේවා ක්‍රිකට් සංගමය හා ශ්‍රී ලංකා ක්‍රිකට් ආයතනය අතර අර්බුදකාරී වාතාවරණයක් ගොඩනැගී ඇත.වෙළෙඳ සේවා ක්‍රිකට් තරග මාලාව සඳහා දින වෙන් කරනු ලැබුවේ ශ්‍රී ලංකා ක්‍රිකට් ආයතනය සමග මීට මාස කීපයකට පෙර පැවැති සාකච්ඡාවක දීය.අන්තර් සමාජ එක්දින ක්‍රිකට් තරගමාලාව පසුගිය ඔක්තෝබර් නොවැම්බර් කාල වකවානුවේදී පැවැත්වීමට නියමිතව තිබූ හෙයින් වෙළෙඳ සේවා ක්‍රිකට් තරගමාලාව දෙසැම්බර් මාසයේ අග භාගයේ පැවැත්වීමට කටයුතු යෙදුණේ ඉන් අනතුරුවය.කෙසේ නමුත් පසුගිය දිනවල රටේ පැවැති අයහපත් කාලගුණය හේතුවෙන් අන්තර් සමාජ එක්දින තරගාවලිය දෙවරක්ම කල් දැමීමට ශ්‍රී ලංකා ක්‍රිකට් ආයතනයට සිදු විය.මේ අනුව වෙළෙඳ සේවා ක්‍රිකට් තරගාවලිය පැවැත්වෙන කාලය තුළදීම අන්තර් සමාජ එක්දින තරගමාලාව ද පැවැත්වීමට ශ්‍රී ලංකා ක්‍රිකට් ආයතනයට සිදු වුණි.වෙළෙඳ සේවා ක්‍රිකට් තරගමාලාවට බාධාවක් නොවන පරිදි අන්තර් සමාජ තරගාවලිය පවත්වන බව ප්‍රකාශ කළද වෙළෙඳ සේවා තරග මාලාවේ තරග 3 ක් පැවැත්වීමට නියමිතව තිබෙන ජනවාරි 2 දාට අන්තර් සමාජ තරගාවලියේ තරග 5 ක් පැවැත්වීමට ශ්‍රී ලංකා ක්‍රිකට් ආයතනය කටයුතු යොදා තිබේ.මේ හේතුවෙන් එදිනට පැවැත්වීමට තිබූ තරග ජනවාරි 1 දා පැවැත්වීමට වෙළෙඳ සේවා ක්‍රිකට් සංගමයට සිදුවී ඇත.ශ්‍රී ලංකා ක්‍රිකට් ආයතනය සමග ඇතිවූ අර්බුදකාරී තත්ත්වය මගහරවා ගැනීම සඳහා මේ තීරණය ගැනීමට සිදුවූ බැව් වෙළෙඳ සේවා ක්‍රිකට් සංගමයේ ප්‍රකාශකයකු දිනමිණට පැවසීය.වෙළෙඳ සේවා ක්‍රිකට් තරගාවලියට මෙන්ම අන්තර් සමාජ ක්‍රිකට් තරගාවලියටද ජාතික කණ්ඩායමේ සහ ක්‍රීඩා සමාජවල ප්‍රබල ක්‍රීඩකයන් රැසක් තරග වදිති.අන්තර් සමාජ ක්‍රිකට් තරගාවලියේ දී කෝල්ට්ස්, එස්. එස්. සී, ලංකන්, බදුරලිය, එන්. සී. සී., සී. සී. සී, ද්‍රවිඩ සංගම්, හලාවත මේරියන්ස්, රාගම ක්‍රි.